OpenLLM-France/wikimedia huggingface dataset:
# Guillem II d'Aquitània

Guillem II d'Aquitània dit «el jove» (? - 926), fou Duc d'Aquitània, comte d'Alvèrnia, de Berry, de Lió, i de Mâcon, del 918 a la seva mort el 12 de desembre del 926. Era fill d'Acfred I de Carcassona i Rasès i d'Adelinda d'Alvèrnia germana de Guillem el Pietós (per tant el seu oncle) al que va succeir en els seus títols especialment el de comte d'Alvèrnia (el nucli del seu poder) i el prestigiós de duc d'Aquitània. Només un any després va perdre el comtat de Bourges ocupat pels reis robertians.
Va fer aliança amb Ramon III de Tolosa al que va cedir el nominal títol de marquès de Gòtia. Després de la deposició de Carles III de França (Carles el Simple) el 923 en favor de Robert I de França i després de Raül I de França, Guillem i Ramon van prendre partit pel deposat carolingi. Raül va fer una expedició fins al Loira a l'inici del 924 que va acabar amb un pacte (conveni d'Encize) avantatjós per Guillem que va recuperar el comtat de Bourges a canvi d'una promesa de fidelitat.
El 926, aprofitant la lluita de Raül I contra els normands i els hongaresos, Guillem es va revoltar i va reclamar el retorn de Carles el Simple. Raül va aixecar un exèrcit franc i borgonyó i acompanyat pel seu fidel Herbert II de Vermandois va marxar contra Nevers que estava defensada per Acfred, germà de Guillem; es va limitar a rebre alguns ostatges i va avançar contra Guillem, però no va tenir èxit. No obstant Guillem però va morir a finals del 926, el 12 de desembre; el seu germà Acfred I d'Aquitània el va succeir en tots els seus títols però va morir l'octubre del 927.

## Família

Era fill primogènit de Acfred I de Carcassona i d'Adelinda d'Alvèrnia. A la mort del seu oncle matern Guillem, duc d'Aquitània l'any 918 el va succeir, ja que aquest havia tingut només dues filles i ell n'era el parent masculí més proper. Donat que va morir sense descendència, va ser succeït pel seu germà Acfred l'any 926.

## Bibliografia

* Christian Lauranson-Rosaz, Les Guillelmides: une famille de l'aristocratie d'Empire carolingienne dans le midi de la Gaule (VIIIe-Xe siecles) Arxivat 2010-11-22 a Wayback Machine., Tolosa 2004
# Guillermo Hita Téllez

Pedro Guillermo Hita Téllez és un polític espanyol del Partit Socialista Obrer Espanyol (PSOE), alcalde d'Arganda del Rey des de 2015.
Va néixer a Madrid el 1966. Físic de formació i funcionari de carrera, va estudiar a la Universitat Nacional d'Educació a Distància (UNED). El 2007 va entrar com a regidor a l'Ajuntament d'Arganda del Rey. Després de tancar un acord d'investidura amb Ciutadans, Esquerra Unida, i Arganda Sí Pot, va ser investit el 13 de juny de 2015 com a alcalde d'Arganda del Rey. Al novembre de 2015 va ser elegit president de la Federació de Municipis Madrilenys (FMM). A l'octubre de 2018 va anunciar la seva postulació per revalidar l'alcaldia de cara a 2019.

## Referències

* 1 2 «Hita, de edil en Arganda a presidente de todos los Ayuntamientos de Madrid». La Vanguardia, 25-11-2015 [Consulta: 16 gener 2019].
* 1 2 «Entrevista. Guillermo Hita: “Hay municipios en la más absoluta quiebra; sin ayuda difícilmente podrán salir”». Gacetín de Madrid, 08-05-2017 [Consulta: 16 gener 2019].
* ↑ Gómar, José «Arganda del Rey: un gobierno de cuatro gestionado por dos». El Mundo, 13-06-2015 [Consulta: 16 gener 2019].
* ↑ «Guillermo Hita, nuevo presidente de la Federación de Municipios de Madrid». Nueva Tribuna, 25-11-2015 [Consulta: 16 gener 2019].
* ↑ «Guillermo Hita anuncia su candidatura para intentar revalidar la Alcaldía de Arganda del Rey». Europa Press, Data incorrecta. [Consulta: 16 gener 2019].
# Happy House

Happy House (1999) és una sèrie de comèdia de tretze episodis produïda per Fair Play produccions S.A. per a RTVE amb el suport del Departament de Cultura de la Generalitat de Catalunya.

## Sinopsi

Quatre estudiants d'art dramàtic s'instal·len en un pis vell de l'Eixample de Barcelona, impulsats per un esperit ocupa i experimental. Bategen l'espai amb el nom de Happy House.

## Capítols de la sèrie

* Pollastre amb nous xineses
* Ocupar és compartir
* Gigoló, Gigoló
* Ha nascut una Pepa
* Amb la panxa plena
* Otel·lo contra el vampir superdotat
* La Queen de Carnaval
* Cada ovella amb la seva parella
* Pijos, homeless y percantes
* Rollus Bollus
* La gata a la teulada
* L'última corrida
* Joves i rebels (llargmetratge)

## Referències

* ↑ «Happy House - Series de televisión - Muchatv.com». [Consulta: 11 maig 2021].
# Herxheim

Herxheim és un jaciment arqueològic al municipi de Herxheim am Berg (Renània-Palatinat, al sud-est d'Alemanya, i ha estat interpretat com un centre religiós neolític que es va caracteritzar per rituals carnívors. Són les primeres restes a Europa d'una societat neolítica que practicava el canibalisme. El jaciment posseeix similitud amb el de Talheim, a més del de Scheltz-Asparn a Àustria. Les datacions carbòniques porten a una forquilla d'entre 5300 i 4950 abans la nostra era. El jaciment pertany a l'anomenada cultura de la ceràmica de bandes i va ser descobert per primera vegada l'any 1996 quan la zona havia estat comprada per un projecte de construcció.

## Referències

* ↑ «Des cannibales en Europe?» (en original: anglès, alemanya; traduït: francès). ZDF i ARTE TV), 2011. Arxivat de l'original el 2015-04-14. [Consulta: 13 abril 2015].
# Halichoeres pallidus

Halichoeres pallidus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba des de l'est d'Indonèsia fins a Palau. Reemplaçat per Halichoeres trispilus a l'Índic.

## Referències

* ↑ BioLib
* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Halichoeres prosopeion

Halichoeres prosopeion és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 13 cm de longitud total.

## Distribució geogràfica

Es troba a Samoa i Tonga.

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Heidi und Peter

Heidi und Peter és una pel·lícula dramàtica suïssa per a tots els públics dirigida el 1955 per Franz Schnyder i protagonitzada per Heinrich Gretler, Elsbeth Sigmund i Thomas Klameth. És una seqüela de la pel·lícula Heidi de 1952, adaptació de la novel·la Heidi de Johanna Spyri (1880). Va ser la primera pel·lícula suïssa rodada en color i una de les pel·lícules de major recaptació a Suïssa aquell any. Va participar al Festival Internacional de Cinema de Sant Sebastià 1956.

## Argument

Han passat dos anys des que Heidi i Klara es van separar. Els plans de Klara per visitar Heidi mai no funcionen. Des de llavors, Klara ha patit una recaiguda i, de vegades, ha de seure a la cadira.
Heidi està molt ocupada a l'escola. Només Peter passa el seu temps visitant-la a l'escola. Però no aprèn a llegir tan bé. Aleshores Heidi l¡ajuda amb diligència, ja que el professor no ho fa, i aviat Pere aprèn a llegir fluentment.
Klara finalment pot viatjar a Suïssa. Com Klara no pot caminar tan bé, Heidi i Peter no poden anar als Alps. Peter construeix un refugi específicament per a Heidi i també està molt enamorat d'ella. Als Alps, Peter ajuda un agrimensor a les muntanyes. Després de parlar amb els agrimensors, Peter vol assumir aquesta professió perquè després es pugui quedar a la muntanya. La formació costa molts diners, i la seva família és pobra. Envejós de Klara, li pren la cadira perquè marxi, però Klara ho aprofita per intentar tornar a caminar
Peter sempre és taciturn en comparació amb Heidi i Klara. Veu aparcar la cadira de rodes i l'empeny a la muntanya. El seu pla és que Klara marxi. Una nit, Peter ha tingut malsons sobre la seva mala actuació. L'Alpöhi arriba ràpidament i descobreix qui va empènyer la cadira de rodes. Però no diu res, perquè Klara s'incentiva per l'absència de la cadira per poder tornar a caminar.
En una terrible nit de tempesta, el poble queda inundat. No hi ha víctimes però si danys materials. Klara ajuda al a neteja. Per tal recaptar diners es fa un festival públic. Peter coneix el senyor Sesemann que vol que sigui l'enquestador del festival.

## Repartiment

* Heinrich Gretler - Alp-Öhi
* Elsbeth Sigmund - Heidi
* Thomas Klameth - Geissenpeter
* Emil Hegetschweiler - Mestre
* Willy Birgel - Sr. Sesemann
* Traute Carlsen - Àvia de Klara
* Anita Mey - Sta. Rottenmeyer
* Theo Lingen - Sebastian
* Isa Günther - Klara Sesemann
* Carl Wery - Dr. Classen
* Margrit Rainer - Mare de Peter

## Bibliografia

* Bergfelder, Tim & Bock, Hans-Michael. The Concise Cinegraph: Encyclopedia of German. Berghahn Books, 2009.

## Referències

* ↑ Heidi und Peter (1955) adS srf.ch/kultur/film. Abgerufen am 25. September 2017.
* ↑ Mezoefi, George (January 18, 1956). «Swiss Taste Veers Offbeat». Variety: 10. Consulta: August 25, 2019.
* ↑ Pel·lícules en competició 1956
# Hipoprosèxia

La hipoprosèxia, també anomenada distracció o labilitat de l'atenció és un trastorn freqüent però poc patològic. Es tracta d'una constant fluctuació de l'atenció que passa d'un objecte a un altre sense que pugui fixar especialment en cap. Aquest trastorn acostuma a aparèixer en quadres clínics com la depressió (a causa de l'apatia i la falta d'interès que mostren aquests subjectes deprimits els resulta molt difícil atendre a l'estimulació externa), l'esquizofrènia i certes deficiències intel·lectuals.
Al grau màxim de hipoprosèxia se l'anomena aprosèxia i s'hi acostuma a trobar en estats confusionals, al coma, en alguns estats greus d'estupor i en alguns trastorns mentals orgànics com, per exemple, el deliri i les demències.

## Vegeu també

* Hiperprosèxia
* Pseudoprosèxia
# Halichoeres papilionaceus

Halichoeres papilionaceus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba des de Sumatra (Indonèsia) fins a Salomó, les Filipines i Palau (Micronèsia).

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Halichoeres pelicieri

Halichoeres pelicieri és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 4,9 cm de longitud total.

## Distribució geogràfica

Es troba a Sud-àfrica i Maurici.

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Hercule et Sherlock

Hercule et Sherlock és una comèdia francesa dirigida per Jeannot Szwarc el 1996, i estrenada el 1996.

## Argument

Antoine Morand, cap de la falsa moneda, està a punt de prendre possessió d'una caixa plena de falsos bitllets al moll de Marsella quan arriba la policia. És ficat a la presó. Des de la seva cel·la, té la idea de demandar a Bruno i a Vincent, dos dels seus homes, de segrestar dos gossos especialitzats en falsa moneda, Hercule i Sherlock, que els portarà a la caixa dels falsos bitllets.

## Repartiment

* Christophe Lambert: Vincent.
* Richard Anconina: Bruno.
* Philippine Leroy-Beaulieu: Marie.
* Roland Blanche: Antoine Morand.
* Béatrice Agenin: Nicole Morand.
* Laurent Gendron: Daniel.
* Benjamin Rataud: Michel.
* Michel Crémadès: Lucien, l'oficial de presons.
* Jean-Claude Dumas: Vidal.
* Stéphane Bari: François Lemaire.
* Stéphane Bault: Brètol.
* Didier Brice: Gilles.
* Michel Carliez: Traficant.
* Vince Castello: Home.
* Jacques Chauvin: Periodista 2.
* Antoine Coesens: Inspector de policia.
* Norbert Daverio: Policia d'uniforme.
* Marc De Negri: Advocat del divorci.
* Guido Fiori: Tino.
* Jacques Germain: Robin.
* Hervé Goubier: Periodista 1.
* Rachid Hafassa: Eric.
* Michel Hulot: Bibop.
* Jean-paul Journot: Propietari del gos.
* Naël Kervoas: Sylvie.
* Gérard Lacombe: Charlier.
* Yves Michel: Hervé.
* Jean Nehr: Jutge.
* Georges Neri: Taxista.

## Al voltant de la pel·lícula

* Simpàtica comèdia basada en les peripècies de dos curiosos individus amb dos gossos. Farà les delícies de grans i petits amb escenes plenes d'humor, on els divertits protagonistes se les veuen amb uns animals que se les saben totes.
* Si Hercule et Sherlock és la primera pel·lícula on constitueixen un veritable duo, els actors Christophe Lambert i Richard Anconina ja van treballar junts a diverses pel·lícules al començament dels anys 1980: Le Bar du téléphone (Claude Barrois, 1980), Asphalte (Denis Amar, 1981) i Paroles et Musique (Elie Chouraqui, 1984).
* Com prova el títol de la pel·lícula, els gossos Hercule i Sherlock (anomenats, en realitat, Pogo i Picasso) són les estrelles de la pel·lícula all costat de Christophe Lambert i Richard Anconina. Hercule i Sherlock s'uneix així a la llarga llista de pel·lícules on els gossos tenen un paper important.

## Referències

* ↑ «Hercule et Sherlock». Allociné.
* ↑ Hercule et Sherlock (en castellà).
* ↑ Hercule et Sherlock (en francès).
# Halichoeres pardaleocephalus

Halichoeres pardaleocephalus és una espècie de peix marí de la família dels làbrids i de l'ordre dels perciformes. Va ser descrit per Pieter Bleeker el 1849.

## Morfologia

Els adults poden assolir els 11,2 cm de longitud total.

## Distribució geogràfica

Es troba des de Bali i Sumatra (Indonèsia) fins a l'Índia.

## Referències

* ↑ Bleeker, Pieter «Bijdrage tot de kennis der ichthyologische fauna van het eiland Bali, met beschrijving van eenige nieuwe species» (en neerlandès). Verhandelingen van het Bataviaasch Genootschap van Kunsten en Wetenschappen, 22, 7, 1849, pàg. 1-11.
* 1 2 Luna, Susan M.; Reyes, Rodolfo B. «Halichoeres pardaleocephalus (Bleeker, 1849) Lineblotch wrasse» (en anglès). FishBase.
# Ignacio Mariano Martinez de Galinsoga

Ignacio Mariano Martinez de Galinsoga (Osca, 1756 - Granada, 1797) va ser metge de la reina consort Maria Luisa de Parma, fundador del Real Jardín Botánico de Madrid, i també fundador de la Real Academia Nacional de Medicina espanyola. El gènere botànic Galinsoga el recorda.
Les plantes del gènere Galinsoga arribaren a Europa des d'Amèrica del Sud l'any 1776 als Kew Gardens i l'any 1794 als jardins botànics de París i de Madrid. L'any 1784 va escriure un llibre titulat "Demostración mecánica de las enfermedades que produce el uso de las cotillas" on senyalava que les pageses no tenien les afeccions que causaven les cotilles a les dones de la classe alta.

## Referències

* ↑ http://www.iknews.de/2013/07/28/das-knopfkraut-ein-unechter-franzose-mit-gutem-geschmack/
* ↑ http://biblioteca.ucm.es/blogs/Foliocomplutense/6417.php
# Hayden McCormick

Hayden McCormick (Cambridge, Waikato, 1 de gener del 1994) és un ciclista neozelandès que actualment milita a l'equip ONE. Combina la carretera amb el ciclisme en pista.

## Palmarès en ruta

* 2012
** Campió de Nova Zelanda en critèrium
** 1r al Trofeu Centre Morbihan i vencedor d'una etapa
* 2014
** Campió de Nova Zelanda sub-23 en ruta
* 2016
** Campió de Nova Zelanda sub-23 en contrarellotge
* 2018
** 1r a la New Zealand Cycle Classic
* 2020
** 1r a la Gravel and Tar Classic

## Palmarès en pista

* 2012
** Campió d'Oceania en Puntuació

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Ignacio Martín Solanas

Ignacio Martín Solanas (Logronyo, 10 de juliol de 1962) és un exfutbolista i entrenador riojà. Com a jugador ocupava la posició de defensa. És entrenador del U.D. Logroñés
Martín ha passat gairebé tota la seua carrera a les files del CD Logroñés. Com a jugador va disputar gairebé 200 partits en primera divisió amb els riojans, entre 1987 i 1994, sent una peça clau del Logroñés d'aquesta època, la més rellevant de la seua història. Es va retirar el 1995 al modest CD Calahorra.
Com a entrenador es va fer càrrec del CD Logroñes a la temporada 96/97, la darrera dels riojans a primera divisió. També va ser l'entrenador a l'any següent, en ambdós casos, com a substitut o en període intern entre dos entrenadors. A banda, també ha dirigit al Logroñés CF.

## Enllaços externs

* Fitxa de Martín
# Hug Roger I de Pallars Sobirà

Hug Roger I de Pallars-Mataplana i Cardona (1322 - 1366) fou comte de Pallars Sobirà i senyor d'Urtx (1350 - 1366).

## Antecedents familiars

Fill de Ramon Roger II de Pallars Sobirà i de Sibil·la de Cardona.

## Núpcies i descendents

El 1342 es va casar amb Geralda de Cruïlles que li va donar els següents fills:
* Arnau Roger III de Pallars Sobirà, comte de Pallars Sobirà.
* Roger Bernat, mort infant.
* Hug Roger II de Pallars Sobirà, successor del seu germà en el Comtat de Pallars.
* Joana.
# Horàcia

Horàcia és el nom dels següents personatges:
* Horàcia, germana dels tres Horacis en la llegenda del combat dels Horacis i Curiacis
* Gens Horàcia, família romana patrícia
# Hyperolius concolor

Hyperolius concolor és una espècie de granota de la família dels hiperòlids que viu a Benín, Camerun, Costa d'Ivori, Ghana, Guinea, Libèria, Nigèria, Sierra Leona i Togo.
Està amenaçada d'extinció per la pèrdua del seu hàbitat natural.

## Referències

* Schiøtz, A., Amiet, J.-L. & Rödel, M.-O. 2004. Hyperolius concolor. Llista Vermella d'Espècies Amenaçades de la UICN 2006. Consulta: 15 d'abril del 2008.
# Helen French

Helen French (1900-1994) va ser una arquitecta nord-americana. Va treballar al costat del seu espòs, l'arquitecte Prentiss French. El seu nom de naixement va ser Helen Douglass i va néixer en Arlington, Massachusetts, l'any 1900. Va obtenir el grau en arquitectura a l'Escola d'Arquitectura de Cambridge en 1921. Va treballar en diverses signatures d'arquitectes a Boston i eventualment va viatjar a Europa, on va estudiar en la Ecole des Beaux-Arts (Escola de Belles arts), retornant als Estats Units en 1927. Aquest any es va casar amb Prentiss French i la parella va començar a treballar en equip en ciutats com Boston i Stockbridge, Massachusetts, fins a 1932 quan es van mudar a Sarasota, Florida. Van treballar amb l'arquitecte Clarence Martin per deu anys en Sarasota. Després es van traslladar a San Francisco on Prentiss va ser emprat pel Cos d'Enginyers de l'Armada nord-americana durant la Segona Guerra Mundial. Allí, French va rebre la certificació de Califòrnia en 1946. La parella va treballar en la mateixa oficina en San Francisco fins als anys seixanta, realitzant projectes especialment en el nord de Califòrnia.
Helen va ser membre de l'Institut Americà d'Arquitectura en el seu capítol californià de l'Associació de Planejament i Allotjament de San Francisco, del Centre Marin Art & Garden i de la Lliga de Dones de San Francisco. Va morir en 1994.

## Referències

* 1 2 Sarah Allaback, The first American women architects (2008) pp. 77-78, ISBN 978-0-252-03321-6
* 1 2 «Records of Helen D. and Prentiss French, 1998-12». Environmental Design Archives. College of Environmental Design. University of California, Berkeley. [Consulta: 2012].
# Hipònax (gramàtic)

Hiponax d'Efes (en llatí Hipponax, en grec antic Ι῾ππῶναξ) fou un escriptor i gramàtic grec d'època desconeguda, que és esmentat per Ateneu com l'autor d'una col·lecció de sinònims que s'ha perdut (Deipnosophistae 11. 480f).

## Referències

* ↑ 2.Hipponax a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 495
# In God We Tru$t

In God We Tru$t és una comèdia estatunidenca dirigida per Marty Feldman el 1980.

## Argument

Però Ambroise és un ingenu que surt per primera vegada del monestir on va ser abandonat quan era un bebè. Dirigida per un predicador dels barris més sòrdids de Los Angeles, Ambroise comença per iniciar-se a l'amor amb Marie, una prostituta...

## Repartiment

* Marty Feldman: Germà Ambrose
* Peter Boyle: Dr. Sebastian Melmoth
* Andy Kaufman: Armageddon T. Thunderbird
* Louise Lasser: Mary
* Richard Pryor: Deu
* Wilfrid Hyde-White: Abat Thelonious
* Severn Darden: El capellà

## Referències

* ↑ «In God We Tru$t». The New York Times.
# Hideki Yukawa

Hideki Yukawa (japonès: 湯川 秀樹, Yukawa Hideki) (Tòquio, Japó 1907 - Kyoto, 1981) fou un físic japonès, guardonat amb el Premi Nobel de Física l'any 1949 per formular la hipòtesi dels mesons, basada en treballs teòrics sobre forces nuclears.

## Biografia

Va néixer el 23 de gener de 1907 a la ciutat japonesa de Tòquio. Va realitzar els seus estudis a la Universitat de Kyoto, on es va graduar en física el 1929, i després d'ocupar plaça de lector va traslladar-se a la Universitat Imperial d'Osaka. Doctorat el 1938 aconseguí finalment la seva plaça definitiva l'any següent a la Universitat de Kyoto.
Va morir a la ciutat de Kyoto el 8 de setembre de 1981.

## Recerca científica

Especialitzat en física atòmica i familiaritzat amb les eines quàntiques, va proposar l'any 1935 una original teoria que explicava la naturalesa de les forces nuclears fortes fent ús d'una partícula, el mesó, la massa de la qual se situa entre els valors del protó i l'electró com a mitjà d'intercanvi, una teoria anàloga a la vigent electrodinàmica quàntica, que explica la interacció entre càrregues elèctriques per mitjà de l'intercanvi de fotons.
Al descobrir-se l'any 1937 una d'aquestes partícules, el pió, entre els raigs còsmics, la comunitat científica internacional va començar a prendre de debò la seva hipòtesi. Encara que posteriorment es van descobrir nous mesons que feien inviable el seu model, la teoria de mesons va fer avançar notablement la física de partícules subatòmiques, i segueix sent utilitzada amb fins de càlcul aproximat en molts casos.
El 1947 fou professor a les Universitats de Princeton i Columbia, esdevenint l'any 1953 director de l'Institut d'Investigació de Física Fonamental de Kyoto. Des d'aquell any les seves investigacions en partícules subatòmiques van versar sobre la teoria dels camps no locals. Així mateix formulà la captura electrònica, en la qual un electró de baixa energia d'hidrogen pot ser capturat pel nucli.
El 1949 fou guardonat amb el Premi Nobel de Física “per la formulació de la hipòtesi dels mesons, basada en treballs teòrics sobre forces nuclears”'.
El 1955, juntament amb deu científics i intel·lectuals més, va signar el Manifest Russell-Einstein en favor del desarmament nuclear. El 1957 participà en la primera Conferència Pugwash de Ciència i Afers Mundials en qualitat de delegat científic del Japó.

## Reconeixements

En honor seu s'anomenà l'asteroide (6913) Yukawa descobert el 31 d'octubre de 1991 per part de Kin Endate i Kazuo Watanabe.

## Enllaços externs

* Pàgina de l'Institut Nobel, Premi Nobel de Física 1949 (anglès)